
(ٱللَّهُ ٱلَّذِی رَفَعَ ٱلسَّمَـٰوَ ٰ⁠تِ بِغَیۡرِ عَمَدࣲ تَرَوۡنَهَاۖ ثُمَّ ٱسۡتَوَىٰ عَلَى ٱلۡعَرۡشِۖ وَسَخَّرَ ٱلشَّمۡسَ وَٱلۡقَمَرَۖ كُلࣱّ یَجۡرِی لِأَجَلࣲ مُّسَمࣰّىۚ یُدَبِّرُ ٱلۡأَمۡرَ یُفَصِّلُ ٱلۡـَٔایَـٰتِ لَعَلَّكُم بِلِقَاۤءِ رَبِّكُمۡ تُوقِنُونَ)


“Allah je nebesa, vidite ih, bez stupova podi­gao, i onda se nad Aršom uzvisio, i Sunce i Mje­sec potčinio, svako se kreće do roka određenog; On upravlja svim i potanko izlaže dokaze, da biste se uvjerili da ćete pred Gos­podara svoga stati.”


Besim Korkut rahmetullahi alejhi je dio “onda se nad Aršom uzdigao” preveo kao “…a onda Svemirom zavladao”.


1.Možete li molim Vas objasniti gdje je prije uzdizanja iznad Arša bivao Uzvišeni Gospodar?


2. Da li se zaista može iz konteksta (ajet prije i poslije, kao i ostali ajeti Kur’ana) zaključiti ovako kao što je Korkut rahmetullahi alejh preveo (…a ONDA Svemirom zavladao)?


* 
* 
* 
* 
* 
* 
* 

 
Gdje je prije uzdizanja iznad Arša bio Allah, subhanehu ve teala?

1. Prenosi se od Ebu Rezina da je upitao Poslanika, sallallahu alejhi ve sellem: “Gdje je bio Allah prije stvaranja stvorenja? Rekao je: ‘Bio je u “amau”. (Tirmizi, 3109.)  

U komentarima ove riječi “ama” neki kažu da je bio sam i da je samo On postojao, dok neki kažu da se misli na bijeli oblok.  

2. Prilikom tumačenja 54. ajeta sure El-E’araf, u kojem se također spominje uzdizanje na Arš, Ibnul-Dževzi u svome tefsiru Zadul-Mesir, spominje jednu informaciju vezanu za Arš i glagol isteva (uzvisio se).  

On kaže: “Neki kažu da glagol isteva znači istevla (zagospodario, zavladao), dokazujući to stihom: ‘isteva Bišrun alel-Irak min gajri sejfin ve demin muhrak/Zavladao je Bišr nad Irakom i to bez sablje i krvi prolivene.’ I drugim stihom: Huma isteveja bi fadlihima džemi’an…’  

‘Ovo je, nastavlja Ibnu-Dževzi, ‘nepoznanica i netačno (munker) kod arapskih lingvista. Ibnu-Arabi kaže: ‘Arapima nije poznanica da se ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** glagola (isteva) koristi u značenju (istevla). (Istevla/zavladao) se koristi kada neko bude daleko od nečega, pa nije u mogućnosti da njime upravlja, a zatim mu se ukaže ta mogućnost. A Allah Uzvišeni odvijek ima mogućnost da svime upravlja.  

A, svakako, autori ova dva stiha su nepoznati. Isto je kazao i lingvista Ibn Faris, a ako se uzme i da je to tačno, ipak ne može biti dokaz, jer se glagol (istevla) koristi za onoga ko ranije nečim nije vladao, pa je zavladao.  

Allahu se utičemo od nijekanja negatora i poređenja antropomorfista.'” Završen citat.  

Dakle, Arš nije isto što i Svemir, niti glagol “isteva” u ovom kontekstu ima značenje “zavladati”.  

Rekao je imam Ebul-Hasan El-Eš’ari u svome djelu ‘El-Ibaneh ‘an usuli-d-dijaneh’, (str. 98): “Mu’atezile, džehmijje i harurijje kažu da ajet: ‘Svemilosni, Koji se nad Aršom uzvisio’ (Taha, 5), znači da je On njime zavladao (istevla), i pod Svoju vlast ga stavio, da je On na svakome mjestu. Ove skupine su negirale da se Allah uzvisio iznad Arša, kao što to tvrde sljedbenici istine, te su uzvisenje (el-istiva) protumačili kao moć (el-kudret).”


